Roe

Meie suur ja püha isa, kes sa oled taevas, 
täname sind, püherdades valudes ja vaevas. 
Kõrgele me siirameelne tänulikkus kõlab, 
sest sa annad andeks meile olematud võlad. 

Tänu sulle, püha taevas, tänu sulle, looja, 
kallad et me kaela meie igapäevast rooja, 
paned meile taha meie igapäevast jalga. 
Siirast tänulikkust mitte keegi meist ei salga. 

Pühitsetud olgu sinu nimi ja su lõust, 
sest sa tegid inimloomad pärdikute tõust.  
Saagu sinu tahtmine, su päralt olgu au, 
riik ja vägi. Igavesti kõlab kiidulaul. 

Ära saada kiusatusse, päästa kurja käest, 
et me vahel aru saaks su jumalikust väest. 
Sinu nimel läbi käime tulest, käime veest, 
anna ainult põhjust, issand, tappa sinu eest!